Naš svet ima mnogo superheroja.
Ali imaju najgoru od svih supermoći: nevidljivost.
Na primer, katadoresi,
radnici koji skupljaju materijal za reciklažu kako bi preživeli.
Katadoresi su nastali zbog društvene nejednakosti, nezaposlenosti
i velike količine čvrstog otpada
kao posledice nedostataka sistema skupljanja otpada.
Katadoresi pružaju težak, pošten i bitan posao
koji koristi svom stanovništvu. Ali im niko ne odaje priznanje.
Ovde u Brazilu, oni skupljaju 90% sveg otpada koji se reciklira.
Većina katadoresa radi nezavisno,
skupljaju otpad sa ulica i prodaju ga smetlištima po niskim cenama.
Mogu da skupe preko 300 kilograma
u svojim torbama, kolicima iz samoposluge, biciklima i karosama.
Karose su kolica od drveta ili metala
i mogu se naći u nekoliko ulica u Brazilu,
poput grafita i ulične umetnosti.
Tako sam se prvi put sreo sa ovim superherojima s margina.
Ja sam grafiti umetnik i aktivista
i moja umetnost je po prirodi društvena, ekološka i politička.
2007. sam svoje radove skinuo sa zidova na karose,
kao novu urbanu podršku za moju poruku.
Ali ovog puta, glas sam podario katadoresima.
Kada sam povodu dodao umetnost i humor, postao je privlačniji,
što je pomoglo da se privuče pažnja na katadorese
i poveća njihovo samopouzdanje.
Sada su i poznati na ulicama, masovnim i društvenim medijima.
Stvar je u ovome -
upustio sam se u ovaj univerzum i od tada nisam prestao s radom.
Oslikao sam preko 200 karosa u mnogim gradovima
i pozivan sam na izložbe i putovanja širom sveta.
Onda sam shvatio da katadoresi u svojoj nevidljivosti
nisu jedinstveni za Brazil.
Sreo sam ih u Argentini, Čileu,
Boliviji, Južnoj Africi, Turskoj,
i čak i u razvijenim zemljama poput SAD i Japana.
Tada sam shvatio da je potrebno da se još ljudi pridruži ovom povodu
jer je to veliki izazov.
Onda sam stvorio pokret u saradnji pod nazivom "Nabudži mi karosu" -
(Smeh) - što je veliki događaj kojeg finansiraju mase.
Hvala vam.
(Aplauz)
"Nabudži mi karosu" je veliki događaj kojeg finansiraju mase
kako bi pomogli katadoresima i njihovim karosama.
Katadoresima pomažu profesionalci za negu i medicinu,
poput lekara, zubara, pedijatara, frizera, masera
i mnogih drugih.
Ali takođe dobijaju bezbednosne majice, rukavice, kabanice i naočare
kako bi grad videli kristalno jasno
dok njihove karose renoviraju naši neverovatni volonteri.
Onda dobijaju i bezbednosnu opremu:
trake, trube i ogledala koji odbijaju svetlost.
Onda konačno dolazi oslikavanje uličnog umetnika
i oni postaju deo ove velike, pokretne, neverovatne umetničke izložbe.
"Nabudži mi karosu" je krenuo do ulica Sao Paula, Rio de Žaneira i Kurićibe.
Ali kako bismo zadovoljili potrebe drugih gradova, uključujući i one van Brazila,
stvorili smo Pimpx, po uzoru na TEDx,
i to je pojednostavljena verzija "Nabudži mi karosu", u stilu "uradi sam".
Sada svako može da se pridruži.
Za dve godine, u pokretu "Nabudži mi karosu" učestvovalo je
preko 170 katadoresa, 800 volontera
i 200 uličnih umetnika, kao i preko 1000 donatora,
čija dela su korišćena čak i da se predaje recikliranje u lokalnoj školi.
Katadoresi ostavljaju nevidljivost za sobom
i postaju sve poštovaniji i cenjeniji.
Zbog svojih nabudženih karosa, mogu da se bore protiv predrasuda,
povećaju svoju zaradu i svoj kontakt s društvom.
Sada bih želeo da vas izazovem da počnete da gledate i uvažavate
katadorese i druge nevidljive superheroje iz vašeg grada.
Pokušajte da svet vidite kao jedinstven, bez granica.
Verovali ili ne,
u svetu ima preko 20 miliona katadoresa.
Sledeći put kada vidite jednog od njih,
prepoznajte ga kao ključni deo našeg društva.
Muito obrigado, hvala vam.
(Aplauz)